L'Eliana instal·la plaques solars a la Casa de Música
26 de desembre de 2024

• La planta fotovoltaica per a autoconsum col·lectiu permetrà un estalvi anual de més 4.000 €.

L'Ajuntament de l'Eliana ha fet un pas cap a la sostenibilitat amb la instal·lació d'una planta solar fotovoltaica de 23,85 kWp en la coberta de la Casa de Música, destinada a l'autoconsum col·lectiu amb excedents. Aquest projecte ha sigut dissenyat per a minimitzar els excedents d'energia i optimitzar el consum d'energia renovable dins de l'edifici.

La planta solar produirà un 94% d'energia destinada a l'autoconsum de l'edifici, mentre que la resta s'abocaran a la xarxa elèctrica, amb el que no solament contribuirà al medi ambient, sinó que oferirà beneficis econòmics. Abans de la instal·lació, la factura elèctrica anual de l'edifici ascendia a 11.831 € (sense IVA), mentre que ara s'estima un estalvi econòmic brut de 4.120 € anuals.

El cost total de la inversió, ha sigut de 39.824 € amb un període de retorn simple de 10,67 anys, la qual cosa fa d'aquest projecte una solució eficient i rendible a llarg termini. El projecte ha sigut subvencionat amb 25.000 € per la Diputació de València.

La instal·lació consta de 53 mòduls solars de 450 W de potència, la qual cosa suma un total de 23.850 W de potència pique. Els mòduls estan instal·lats amb un angle d'inclinació de 15 graus, la qual cosa permet una major eficiència en la captació d'energia solar.

Tal com ha recordat el primer edil, Salva Torrent, “aquest projecte reafirma el nostre compromís amb la sostenibilitat i la transició cap a fonts d'energia renovable, contribuint a la reducció de la petjada de carboni del municipi i promovent l'ús d'energies netes en edificis públics”.